hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu it hu fr hu fr hu hu hu hbs_lat hu hu hu uk hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en ru hu hu hu hu hu hu hu hu hu hu hu en hu hu en cs de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu hu hu es hu hu hu hu hu hu hu hu hu hu hu hu pl pl hu en en hu sl sk pl hu sk hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar az ru sv bg bn ca hbs_lat vi de el eo es et eu fa fi fr de he it ja ka ko it fr lo lt ms nl nb pl pt ro ru en sl sv en th tr fy vi zh zh zh hu hu hu hu hu hu hu hu hu hu
Moszkva (rakétás cirkáló) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. május 1.
Ugrás a navigációhoz Ugrás a kereséshez
Ez a szócikk a rakétás cirkálóról szól. Hasonló címmel lásd még: Moszkva (egyértelműsítő lap).
1164-es tervszámú hajó (Szlava osztály)
ukrán rakétatámadás következtében elsüllyedt (2022. április 14.)
4 db gázturbina, 2 hajócsavar, 2 db segédturbina
90 000 kW (121 ezer LE)
1 db 130 mm-es kétcsövű AK–130 tüzérségi komplexum
6 db hatcsövű 30 mm-es AK–630 csöves légvédelmi rendszer
16 db P–1000 Vulkan robotrepülőgép-indító
8 db Fort légvédelmi rendszer (egyenként 8 db SZ–300F rakétával)
2 db Osza–M légvédelmirakéta-indító
2 db RBU–6000 mélységibomba-vető
1 db Ka–27 helikopter
A Wikimédia Commons tartalmaz Moszkva témájú médiaállományokat.
A Moszkva (oroszul: MockBa), ex. Szlava (oroszul: CлaBa) az Orosz Haditengerészet 1164 Atlant típusú rakétás cirkálója volt. 1983-ban állították szolgálatba a Szovjet Haditengerészetnél, 1990-ben ideiglenesen kivonták, majd 2000-ben újra szolgálatba állították. Az orosz Fekete-tengeri Flotta zászlóshajójaként a flotta 30. felszíni hajóhadosztályához tartozott, honi kikötője Szevasztopol volt. 2022. április 14-én kigyulladt, vélhetően egy ukrán rakétatámadás következtében, majd nem sokkal később elsüllyedt.[1]
Építését 1976-ban kezdték el a mikolajivi 61 kommunár hajógyárban. Ez volt az ellenséges repülőgép-hordozók ellen szánt 1164-es tervszámú cirkálóosztály első egysége. 1979-ben bocsátották vízre, majd 1983. január 30-án állították szolgálatba a Szovjet Haditengerészet Fekete-tengeri Flottájánál Szlava néven. Első hosszabb bevetése egy Pireuszba tett látogatás volt 1986 novemberében. A Szlava cirkáló részese volt George H. W. Bush amerikai és Mihail Gorbacsov máltai csúcstalálkozójának, ahol a hajó a szovjet delegáció szálláshelye volt (míg az amerikai delegáció szállása Belknap rakétás cirkáló volt). A csúcstalálkozó alatt a hajó Marsaxlokk előtt horgonyzott.
1990 decemberében kivonták az aktív szolgálatból, majd 1991 márciusában a mikolajivi hajógyárba vezényelték nagyjavításra. A javítás és a modernizáció a Szovjetunió felbomlása utáni zavaros gazdasági helyzet miatt elhúzódott. 1996. május 16-án átnevezték és a Moszkva nevet kapta, amelyet addig a kivont Moszkva helikopterhordozó viselt. A nagyjavítást követően 1999 májusában helyezték újra üzembe, majd 2000 áprilisában állították újra szolgálatba, és egyúttal a Fekete-tengeri Flotta zászlóshajója lett (az Admiral Golovko rakétás cirkáló helyett, melyet később, 2002-ben selejteztek).
2003 áprilisában egy hajóraj tagjaként a szintén a Fekete-tengeri Flottához tartozó Szmetlivij rombolóval és a Ladnij fregattal, valamint az orosz Csendes-óceáni Flottához tartozó Admiral Pantyelejev és Marsal Saposnyikov rombolókkal és a Vlagyimir Kolcsinyszkij tankhajóval az Indiai-óceánra hajózott, ahol az Indiai Haditengerészettel közösen részt vett az Indra–2003 tengeri hadgyakorlaton.
2008 augusztusában részt vett az orosz–grúz háborúban. A hadműveletek során Abházia partjainál, grúz felségvizeken tartózkodott. A hadműveletben részt vevő többi orosz hajóhoz hasonlóan a Moszkva cirkáló feladata Grúzia tengeri blokádja volt, fegyveres harcban a hajó nem vett részt.[2] Miután Oroszország elismerte Abházia függetlenségét, a hajó Szuhumiban horgonyzott.[3]
2009 szeptemberében baleset történt a hajón. A híradások szerint a hajtóműveknél történt robbanás, melyben a személyzet 10 tagja sérült meg. Az Orosz Haditengerészet parancsnoksága cáfolta a sérültekről szóló híreket. A hajó minden esetre 2009 decemberétől a szevasztopoli PD–30-as szárazdokkban tartózkodott javításon.[4]
A hajó 2003 júliusától novemberig tartó út során Lisszabon érintésével Havannába, majd Nicaraguába és Venezuelába hajózott.
2013-ban a szíriai orosz szerepvállalás részeként a hajót Szíria partjaihoz vezényelték.
2014 márciusában a Krím orosz megszállása során a Moszkva církáló az Ukrán Haditengerészet Donuzlav-tavon tartózkodó egységeinek blokádjában vett részt.[5]
2015 szeptemberében a hajót ismét Szíria partjaihoz vezényelték, ahol fedélzetére telepített Fort légvédelmi rendszerrel a Latakiába telepített orosz repülőegységek légvédelmi feladatait biztosította.[6] Az Orosz Légierő Szu–24-es repülőgépének 2015. november 24-i lelövése után a hajót a szír–török határ közelébe irányították. A hajó 2016. január 9-én tért vissza Szíria partjaitól a szevasztopoli bázisára.[7] (A szíriai orosz katonai műveletben a Moszkva cirkálót testvérhajója, a Csendes-óceáni Flottához tartozó Varjag rakétás cirkáló váltotta fel.)
2022 februárjában a cirkáló elhagyta Szevasztopolt, hogy részt vegyen a 2022-es ukrajnai orosz invázióban.[8] A hajót később a Kígyó-sziget elleni támadás során az ukrán fegyveres erők ellen vetették be, a Vaszilij Bikov orosz járőrhajóval együtt.[9] A Moszkva rádión keresztül üdvözölte a sziget helyőrségét, és követelte a megadást, mire azt a választ kapta, hogy „orosz hadihajó, húzz a faszba!” Ezt követően minden kapcsolat megszakadt a Kígyó-szigettel, a tizenhárom fős ukrán helyőrséget pedig elfogták.[10]
2022. április 14-én szolgálatteljesítés közben az Ukrajna elleni háborúban ukrán források szerint két Neptun robotrepülőgép találta el, de az orosz flotta vezetése ezt tagadta. Az orosz hivatalos jelentés szerint a hajón tűz ütött ki, a legénységet török közreműködéssel kimenekítették.[11] Az első jelentések arról szóltak, hogy a súlyosan megrongálódott hajót egy kikötőbe vontatják. Az orosz védelmi minisztérium későbbi tájékoztatója szerint azonban a hajó a vontatás során a viharos tengeren elsüllyedt.[12]
Meg nem erősített források szerint az ukrán támadást az amerikaiak is segítethették a közelben járőröző P–8 Poseidon felderítő repülőgépükről.[13][14]
A Szevasztopolban horgonyzó Moszkva cirkáló
A hajó fő fegyverzetét képező robotrepülőgépek indítókonténerei a hajó orr-részében
Ukrán bélyeg, amely egy ukrán katonát ábrázol, aki a középső ujját mutatja az orosz Moszkva cirkálónak. Két nappal az elsüllyesztése előtt adták ki[15][16]
A Szevasztopoli-öbölben horgonyzó hajó. A tatrészen a helikopterfedélzet és a helikopterhangár látható
↑ https://www.bbc.com/news/live/world-europe-61101906. (Hozzáférés: 2022. április 15.)
↑ Russian navy blockade Georgia _English_Xinhua. news.xinhuanet.com. (Hozzáférés: 2017. április 23.)
↑ HaзBaHa пpичиHa ЧП Ha kpeйcepe "MockBa" (orosz nyelven). vz.ru. (Hozzáférés: 2017. április 23.)
↑ ГBapдeйckий pakeTHый kpeйcep «MockBa» BepHyлcя B CeBacToпoлb из CpeдизeMHoro Mopя : MиHиcTepcTBo oбopoHы Poccийckoй Фeдepaции. function.mil.ru. (Hozzáférés: 2017. április 23.)
↑ H I Sutton – Covert Shores. [2022. február 16-i dátummal az eredetiből archiválva]. (Hozzáférés: 2022. február 17.)
↑ Zmiinyi Island In Black Sea Attacked From Russian Ships – Border Service. ukranews_com , 2022. február 24. [2022. február 24-i dátummal az eredetiből archiválva]. (Hozzáférés: 2022. február 25.)
↑ Ukrainian Navy confirms Snake Island soldiers are alive, POWs. jpost.com . The Jerusalem Post, 2022. február 28. [2022. február 28-i dátummal az eredetiből archiválva]. (Hozzáférés: 2022. február 28.)
↑ tass.ru. tass.ru. (Hozzáférés: 2022. április 14.)
↑ vg.hu. vg.hu. (Hozzáférés: 2022. április 14.)
↑ Grylls, Elizia Volkmann, George. „Ukraine war: US spy plane on patrol in Black Sea before sinking of Russian flagship Moskva” (Hozzáférés ideje: 2022. április 24.) (angol nyelvű)
↑ Zrt, HVG Kiadó: Benne lehetett az amerikaiak keze a Moszkva elsüllyesztésében (magyar nyelven). hvg.hu, 2022. április 24. (Hozzáférés: 2022. április 24.)
↑ „Ukrainian soldiers who told Russian warship 'go f*** yourself' honoured on postal stamps”, 2022. április 14.. [2022. április 14-i dátummal az eredetiből archiválva] (Hozzáférés ideje: 2022. április 14.)
↑ Michael, Chris. „Ukraine reveals 'Russian warship, go fuck yourself!' postage stamp”, 2022. március 12.. [2022. március 12-i dátummal az eredetiből archiválva] (Hozzáférés ideje: 2022. április 14.)
Project 1164 Atlant / Krasina / Slava class Guided Missile Cruise, GlobalSecurity.org
Sablon:2022-es orosz invázió Ukrajna ellen
2022-es orosz invázió Ukrajna ellen
Támadás a millerovói bázison
Támadás a zsitomiri reptéren
A lap eredeti címe: „https://hu.wikipedia.org/w/index.php?title=Moszkva_(rakétás_cirkáló)&oldid=24896064”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. május 1., 20:34
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.